 Cabdiraxmaan Saylici oo hadalkiisa sii watay, wuxuu intaas ku daray, Haddii aanu nahay xukuumadii hirgalisay idaacadda quraanka kariimka ah ee afar iyo labaatanka saacadood ku jirta hawada ee shaqaynaysa muddo saddex sanno ah iyo dheeraad, wasaarada warfaafintana aad ayaan ugu hambalyaynayaa hawlaha ay wado iyadoo dhaqaalaheennu iska kooban yahay oo shaqaaluhu qaataan wax kooban haddana sida ay isku xil qaameen aad ayaan ugu hambalyaynayaa. 